Здравейте! Работя на трудов договор, където работодателят плаща соц. и здравни осигуровки. Същевременно съм подписала граждански договор със застрахователно дружество и получавам комисионна, когато сключа застраховка с клиент. Въпросът ми е, трябва ли да плащам втори път осигуровките, които вече са ми платени веднъж от основната ми работа? Благодаря за отговора предварително!




Работа едновременно на трудов и на граждански договори и плащане на осигуровки
==============================================================================

 

Благодаря Ви много за изчерпателния отговор на “човешки” език!




Здравейте,  

Както по трудовия, така и по гражданския договор ще удържат сумите за осигурителни вноски и данък. Възложителя ще има задължението да ги внесе в бюджета. Вашето задължение е само да си декларирате дохода за 2019 с годишна данъчна декларация. По граждански договор няма да имате осигуровки само при превишаване на максимално осигурителния доход за месеца от 3000 лв или ще дължите само здравни осигуровки ако сте пенсионер. Данък няма да ви удържат само ако декларирате, че сте лице с намалена работоспособност 50 или над 50 на сто и облагаемия доход придобит от началото на годината до момента заедно със сумата по този граждански договор, намален с удържаните или внесени задължителни осигурителни вноски не надвишава 7920 лв. При плащане на възнаграждението по извънтрудови правоотношения през четвъртото тримесечие на годината може да не желаете да удържат данък по чл.43, ал.4 от ЗДДФЛ, но в този случай трябва да си го внесете сами в срока на подаване на годишната декларация по чл.50 от ЗДДФЛ.


